Informatīvais ziņojums
“Par konceptuālā ziņojuma “Par māksliniecisko kolektīvu vadītāju darba samaksas finansēšanas kārtības maiņu” pirmā risinājuma varianta izvērtēšanu un reformas turpināšanu”

Informatīvais ziņojums “Par konceptuālā ziņojuma “Par māksliniecisko kolektīvu vadītāju darba samaksas finansēšanas kārtības maiņu” pirmā risinājuma varianta izvērtēšanu un reformas turpināšanu” (turpmāk – informatīvais ziņojums) sagatavots, pamatojoties uz Ministru kabineta 2024. gada 26. septembra rīkojuma Nr. 777 (turpmāk – MK rīkojums Nr. 777) “Par konceptuālo ziņojumu “Par māksliniecisko kolektīvu vadītāju darba samaksas finansēšanas kārtības maiņu”” (turpmāk – Konceptuālais ziņojums) 3. punktā Kultūras ministrijai doto uzdevumu līdz 2026. gada 1. aprīlim izvērtēt Konceptuālā ziņojuma pirmo risinājuma variantu un sagatavot informatīvo ziņojumu par reformas turpināšanu.
Konceptuālā ziņojuma pirmais risinājuma variants paredz uzsākt māksliniecisko kolektīvu vadītāju darba samaksas finansēšanas reformas īstenošanu, saglabājot iepriekšējo valsts budžeta mērķdotācijas modeli, vienlaikus to pilnveidojot, nodrošinot caurskatāmāku finansējuma piešķiršanu, maksājumu pēc faktiskajiem izdevumiem un pakāpenisku valsts līdzdalības palielināšanu. Lai to varētu īstenot, Ministru kabinets 2024. gada 1. oktobrī pieņēma grozījumus Ministru kabineta 2015. gada 17. novembra noteikumos Nr. 649 “Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” (turpmāk – MK noteikumi Nr. 649) un Ministru kabineta 2015. gada 28. jūlija noteikumos Nr. 440 “Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (turpmāk – MK noteikumi Nr. 440).
Sākot ar 2024. gadu ir palielināts valsts budžeta mērķdotācijas finansējums māksliniecisko kolektīvu vadītāju atalgojuma nodrošināšanai no 1,1 milj. euro (pārejas finansējums 1,2 milj. euro) uz 2,3 milj. euro.
Informatīvais ziņojums sagatavots, izvērtējot reformas uzsākšanas posmā veikto darbu, tai skaitā individuālo pārrunu ar pašvaldībām rezultātus, apkopotos datus par māksliniecisko kolektīvu vadītāju nodarbinātības un atalgojuma praksi, kā arī ņemot vērā saņemtos priekšlikumus no pašvaldībām turpmākai sistēmas pilnveidei.

1. Izvērtējuma gaita un izmantotā metodoloģija

Izvērtējuma ietvaros 2025. gada oktobrī kopā ar sociālajiem partneriem – biedrību “Dziesmu svētku biedrība”, Latvijas Pašvaldību savienību, Latvijas Nacionālā kultūras centra nozaru konsultatīvo padomju pārstāvjiem, notika individuālas pārrunas ar visām 42 Latvijas pašvaldībām. Pārrunu laikā pašvaldību pārstāvji (no katras pašvaldības sarunās piedalījās dažādi nozaru pārstāvji – kultūras un izglītības nodaļu pārstāvji, pašvaldību domes priekšsēdētāji, izpilddirektori vai citu nozaru eksperti) sniedza atbildes par māksliniecisko kolektīvu vadītāju nodarbinātības, atalgojuma un valsts budžeta mērķdotāciju izmaksas praksi. Papildu 2026. gada jūnijā un jūlijā notika sarunas ar profesionālās ievirzes izglītības programmu “Kokles spēle” un “Pūšaminstrumentu spēle” kolektīvās muzicēšanas pedagogiem, izglītības iestāžu direktoriem un pašvaldību izglītības pārvalžu vadītājiem.
Pārrunu ietvaros tika analizēti šādi aspekti:
1) kārtība, kādā pašvaldībās tiek izmaksāta valsts budžeta mērķdotācija;
2) līgumu veidi, kas tiek slēgti ar māksliniecisko kolektīvu vadītājiem (darba līgumi, uzņēmuma līgumi, pakalpojuma līgumi u.c.);
3) apmaksāto darba stundu un slodžu apmērs;
4) atalgojuma noteikšanai izmantotie normatīvie akti un iekšējie regulējumi.
Papildus tika analizēti pašvaldību Valsts kases e-pakalpojumu portālā aizpildītie kārtējā gada ceturkšņa valsts budžeta mērķdotācijas pieprasījumi, kā arī katrai pašvaldībai nosūtīts informācijas pieprasījums par finansējuma aprēķinu katram mākslinieciskā kolektīva vadītājam, veselības apdrošināšanas polisēm un citiem datiem par katru māksliniecisko kolektīvu. Viena no 42 pašvaldībām uz informācijas pieprasījumu nav atbildējusi, bet viena pašvaldība iesniedza materiālu, kurā apkopotas identificētās nepilnības esošajā amatiermākslas kolektīvu vadītāju atalgojuma sistēmā un piedāvāti konkrēti risinājumi pakāpeniskai un vienlīdzīgākai māksliniecisko kolektīvu vadītāju finansēšanas modeļa pilnveidei. 

2. Esošās situācijas izvērtējums
2.1. Atalgojuma noteikšana un nodarbinātības prakse pašvaldībās

Izvērtējuma rezultāti liecina, ka māksliniecisko kolektīvu vadītāju atalgojuma noteikšanas prakse pašvaldībās ir daudzveidīga – tās piemēro ārējos normatīvos aktus un iekšējos normatīvos aktus, tostarp Valsts un pašvaldību institūciju amatpersonu un darbinieku atlīdzības likumu, Ministru kabineta 2022. gada 26. aprīļa noteikumus Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Ministru kabineta 2017. gada 23. maija noteikumus Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”, pašvaldību domju apstiprinātus atalgojuma nolikumus vai atsevišķus amatiermākslas kolektīvu finansēšanas noteikumus.

Izvērtējumā konstatēts, ka:
1) no 40 pašvaldībām lielākajā daļā tiek slēgti darba līgumi  ar māksliniecisko kolektīvu vadītājiem, četrās pašvaldībās pārsvarā tiek slēgti uzņēmuma līgumi. Kopumā ar 88 % māksliniecisko kolektīvu vadītājiem ir noslēgti darba līgumi un ar 12 % māksliniecisko kolektīvu vadītājiem ir noslēgti cita veida līgumi – terminēti darba līgumi vai pakalpojuma līgumi.
Salīdzinot ar 2024. gadu, situācija ir līdzīga, proti, 41 pašvaldībā tika slēgti darba līgumi, 17 pašvaldībās uzņēmuma līgumi, bet astoņās pašvaldībās pakalpojuma līgumi, astoņās pašvaldībās – pakalpojuma, autoratlīdzības un terminētie līgumi. Pašvaldības slēdz vienlaikus dažādus līgumus (skat. 1. attēls), līdz ar to līgumu skaits ir lielāks nekā pašvaldību skaits.

1. attēls “Pašvaldību slēgto līgumu ar māksliniecisko kolektīvu vadītājiem 2026. gadā salīdzinājums ar 2024. gadu”



2) apmaksātais darba laiks atšķiras no 1,6 līdz 20 stundām nedēļā (tas ir 0,04 līdz 0,5 slodzes kolektīva vadītājam), vidējā slodze ir 0,25 viena mākslinieciskā kolektīva vadīšanai. Jāsecina, ka vienota pieeja slodzes noteikšanai pašvaldībās nepastāv;
3) nepastāv vienoti kritēriji Ministru kabineta 2022. gada 26. aprīļa noteikumos Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” noteiktajā amatu katalogā[footnoteRef:1] amata līmeņu piemērošanā, kas ietekmē pēc tam noteikto mēnešalgu. Pašvaldībās māksliniecisko kolektīvu vadītājiem tiek piemērota 6. mēnešalgas grupa vai 8. mēnešalgas grupa. Šobrīd 23 pašvaldībās piemēro 6. mēnešalgas grupu, 11 pašvaldībās 8. mēnešalgas grupu, četrās pašvaldībās 7. mēnešalgas grupu, bet septiņās pašvaldībās mēnešalgas grupu neizmanto, atalgojumu nosaka pēc citiem kritērijiem. Jānorāda, ka vairākās pašvaldībās izmanto gan 6. mēnešalgas grupu, gan 8. mēnešalgas grupu, bet vienā pašvaldībā izmanto 6., 7. un 8. mēnešalgas grupu māksliniecisko kolektīvu vadītāju atalgojumam. (skat. 2. attēlu) [1:  Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība] 


2. attēls “Mēnešalgu grupas pašvaldībās”



4) sniegtajos statistikas datos redzams, ka par viena mākslinieciskā kolektīva vadīšanu mazākais atalgojums mēnesī ir 100 euro, bet lielākais atalgojums pārsniedz 600 euro. Tādejādi, nepastāvot vienotiem kritērijiem atalgojuma noteikšanā, pašvaldībās veidojas nevienlīdzīga atalgojuma sistēma, lai gan valsts budžeta mērķdotācija visiem mākslinieciskajiem kolektīviem ir noteikta pēc vienota principa. Šobrīd 2026. gadā mērķdotāciju saņem 1 506 pašvaldību dibināto māksliniecisko kolektīvu vadītāji. Katrā pašvaldībā ir dažāds skaits G1 un G2 grupu mākslinieciskie kolektīvi. Līdz ar to 3. attēlā ir redzams katras pašvaldības vidējais mākslinieciskā kolektīva vadītāja atalgojums.


3. attēls “Vidējā darba alga māksliniecisko kolektīvu vadītājam pašvaldībā”



Jāsecina, ka pašvaldības slēdz gan darba līgumus, gan uzņēmuma līgumus, kā arī cita veida līgumus. Pašvaldības izmanto gan 6. mēnešalgas grupu, gan 8. mēnešalgas grupa darba algas noteikšanai. Ņemot vērā, ka atalgojuma noteikšanā tiek izmantotas dažādas mēnešalgu grupas, tad māksliniecisko kolektīvu vadītājiem veidojas atšķirīga samaksa par vienādiem vai līdzīgiem darba pienākumiem. 

2.2. Valsts budžeta mērķdotācijas izmaksas prakse

Saskaņā ar MK noteikumiem Nr. 649[footnoteRef:2], lai saņemtu valsts budžeta mērķdotāciju par pašvaldības faktiski veiktajiem izdevumiem māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, pašvaldībai reizi ceturksnī jāaizpilda pārskats par valsts budžeta mērķdotācijas pieprasījumu Valsts kases e-pakalpojumu portālā, norādot pašvaldības izlietoto finansējumu māksliniecisko kolektīvu vadītāju darba samaksai. Pēc šī pieprasījuma apstrādāšanas Latvijas Nacionālais kultūras centrs izmaksā pašvaldībai finansējumu saskaņā ar konkrētajā gadā aprēķināto valsts budžeta mērķdotāciju vienam mākslinieciskā kolektīva vadītājam. [2:  Ministru kabineta 2015. gada 17. novembra noteikumi Nr. 649 “Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”. Pieejams: https://likumi.lv/ta/id/277919-kartiba-kada-pasvaldibam-aprekina-un-sadala-valsts-budzeta-merkdotaciju-maksliniecisko-kolektivu-vaditaju-darba-samaksai ] 

Valsts budžeta mērķdotācijas apjoms nekādā veidā nav saistīts ar mākslinieciskā kolektīva mēģinājumu stundu skaitu, vadītāja slodzi vai pašvaldības noteikto mēnešalgas apmēru, jo valsts budžeta mērķdotācija nav piesaistīta slodzei un stundām, bet MK noteikumu Nr. 649 2. punkta prasībām, proti, pašvaldībām valsts budžeta mērķdotāciju piešķir par mākslinieciskajiem kolektīviem, kuri atbilst šādiem kritērijiem: darbojas vismaz divus gadus; apgūst kārtējiem Vispārējiem latviešu dziesmu un deju svētkiem noteikto repertuāru (koprepertuāru) un, vismaz reizi gadā ir piedalījušies repertuāra (koprepertuāra) pārbaudes skatēs, konkursos vai izstādēs; vismaz reizi gadā ir piedalījušies Latvijas Nacionālā kultūras centra rīkotajos Dziesmu un deju svētku starplaika pasākumos.

1. tabula “Valsts budžeta mērķdotācijas apjoms māksliniecisko kolektīvu dibinātājiem (pašvaldībai)”
	Gads
	Pašvaldības
(euro)
	Citi dibinātāji
(euro)
	Kopā
(euro)

	2015.
	778 430
	95 563
	873 993

	2016.
	831 358
	73 631
	904 989

	2017.
	858 858
	77 943
	936 801

	2018.
	998 568
	97 225
	1 095 793

	2019.
	985 842
	109 951
	1 095 793

	2020.
	983 369
	112 424
	1 095 793

	2021.
	975 633
	116 151
	1 091 784

	2022.
	978 480
	113 304
	1 091 784

	2023.
	984 463
	107 321
	1 091 784

	2024.
	2 052 688
	263 012
	2 315 200

	2025.
	2 052 688
	263 012
	2 315 200

	2026.
	2 062 548
	253 152
	2 315 700



MK noteikumu Nr. 649 9. punkts nosaka, ka pašvaldība saņemto valsts budžeta mērķdotāciju izlieto daļējai atlīdzībai māksliniecisko kolektīvu vadītājiem, kuru vadītie kolektīvi atbilst MK noteikumu Nr. 649 2. punktā minētajiem kritērijiem. 
Pārrunās ar pašvaldībām noskaidrots, ka MK noteikumu Nr. 649 9. punkts tiek interpretēts dažādi, proti, ir pašvaldības kuras valsts budžeta mērķdotāciju iekļauj mākslinieciskā kolektīva atalgojumā, bet ir pašvaldības, kas to izmaksā papildu noteiktajai atlīdzībai. Atsevišķi (trīs) dibinātāji skaidro, ka papildus noslēgtajam līgumam ar mākslinieciskā kolektīva vadītāju tās slēdz vienošanos uz 12 mēnešiem par valsts budžeta mērķdotācijas izmaksu. Katru gadu šo papildu vienošanos slēdz no jauna, jo nav pārliecības, vai mākslinieciskajam kolektīvam tiks piešķirta valsts budžeta mērķdotācija un kāds būs tās apjoms. Tas ir papildu administratīvais slogs. Latvijas Nacionālais kultūras centrs valsts budžeta mērķdotāciju sadala proporcionāli māksliniecisko kolektīvu skaitam valstī konkrētajā gadā. Līdz ar to, ja māksliniecisko kolektīvu skaits aug, tad valsts budžeta mērķdotācijas apjoms uz vienu kolektīvu samazinās, bet, ja māksliniecisko kolektīvu daudzums samazinās, tad valsts budžeta mērķdotācija palielinās. 
Papildu sarunās ar pašvaldībām un profesionālās ievirzes izglītības programmu “Kokles spēle” un “Pūšaminstrumentu spēle” kolektīvās muzicēšanas pedagogiem, izglītības iestāžu direktoriem un pašvaldību izglītības pārvalžu vadītājiem noskaidrots, ka valsts budžeta mērķdotāciju māksliniecisko kolektīvu vadītājiem par Dziesmu un deju svētku koprepertuāra apguvi un dalību svētkos izmaksā galvenokārt trīs veidos, proti, kā piemaksu ar mākslinieciskā kolektīva dibinātāja rīkojumu, kā mākslinieciskā kolektīva dibinātāja noteiktu atsevišķu summu, ar mākslinieciskā kolektīva dibinātāja rīkojumu vai kā izglītības iestādes pedagoga atalgojumā iestrādātu valsts budžeta mērķdotācijas summu. Konstatēts, ka pašvaldība papildu neko nemaksā mākslinieciskā kolektīva – koklētāju ansambļa vai pūtēju orķestra vadītājam, līdz ar to šajā gadījumā nedarbojas princips – “valsts kompensē vismaz 50 % no pašvaldības izdevumiem vadītāja atalgojuma nodrošināšanai”.

2.3.  Pašvaldību atalgojuma un valsts budžeta mērķdotācijas analīze

Līdz šim netika analizēts, kā valsts budžeta mērķdotācija ietekmē mākslinieciskā kolektīva vadītāja atalgojumu, tā tika uzskatīta par nebūtisku summu (daudzus gadus valsts budžeta mērķdotācija bija tikai daži desmiti euro mēnesī), bet netika ņemts vērā, ka šo summu maksā par nepilnas slodzes darbu. Situācija nedaudz ir uzlabojusies pēc 2024. gada valsts budžeta mērķdotācijas palielinājuma no 1,1 milj. euro (pārejas finansējums 1,2 milj. euro) uz 2,3 milj. euro (skat. 2. tabulu). Valsts budžeta mērķdotācija pašvaldību dibinātājiem mākslinieciskajiem kolektīviem 2026. gadā ir 2 062 548 euro (skat. 3. tabulu)

2. tabula “2026. gada valsts budžeta mērķdotācijas apmērs pašvaldību dibinātajos mākslinieciskajos kolektīvos”

	Gads
	Grupa
	Pašvaldību dibināto kolektīvu skaists
	Mērķdotācijas summa personai gadā euro pirms nodokļu nomaksa gadā
	Mērķdotācijas summa G1+G2 euro pirms nodokļu nomaksas

	2024.
	G1
	929
	806
	748 774

	
	G2
	540
	403
	217 620

	
	KOPĀ
	1 469
	***
	966 394

	2025.
	G1
	919
	1 700
	1 562 300

	
	G2
	564
	850
	479 400

	
	KOPĀ
	1 483
	***
	2 041 700

	2026.
	G1
	932
	1 692
	1 576 944

	
	G2
	574
	846
	485 604

	
	KOPĀ
	1 506
	***
	2 062 548



Kā norādīts informatīvajā ziņojumā, kopš 2024. gada, saskaņā ar MK noteikumu Nr. 649 prasībām pašvaldības katru ceturksni Latvijas Nacionālais kultūras centrs iesniedz mērķdotācijas pieprasījumu “Valsts budžeta mērķdotācijas pieprasījums māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”, kā arī līdz nākamā gada 15. janvārim iesniedz pārskatu par valsts budžeta mērķdotācijas izlietojumu, izmantojot konkrētu veidlapu Valsts kases e-sistēmā. 
Veidlapā pašvaldības norāda māksliniecisko kolektīvu vadītājiem pārskata periodā izmaksāto atlīdzību, kas ietver darba samaksu (amatalgu vai atlīdzību uz tiesiskās attiecības regulējoša dokumenta pamata) un darba devēja valsts sociālās apdrošināšanas obligātās iemaksas. Veidlapā ir norādīti dati par māksliniecisko kolektīvu vadītāju faktisko atlīdzību, bet nav nodalīts pašvaldības finansējuma apmērs no valsts budžeta mērķdotācijas apmēra. Līdz ar to, lai pārbaudītu, vai ir izmaksāta atlīdzība un ¼ daļa valsts budžeta mērķdotācijas, tas Latvijas Nacionālajam kultūras centram ir jādara manuāli, apstrādājot katru veidlapu, jeb 1 687 māksliniecisko kolektīvu vadītāju atalgojumu (skat. 3. tabulu). Lai mazinātu administratīvo resursu, būtu precizējama esošā veidlapa, nodalot valsts budžeta mērķdotāciju no dibinātāja atalgojuma. 

3. tabula “Māksliniecisko kolektīvu skaits, kas gatavojas Dziesmu un deju svētkiem un saņem valsts budžeta mērķdotāciju”

	Gads
	Pašvaldības G1
	Pašvaldības G2
	Kopā pašvaldība
	Citi dibinātāji G1
	Citi dibinātāji G2
	Kopā CITI
	Kopā

	2015.
	881
	648
	1 529
	86
	49
	135
	1 664

	2016.
	923
	593
	1 516
	82
	47
	129
	1 645

	2017.
	931
	504
	1 435
	81
	363
	444
	1 879

	2018.
	932
	548
	1 480
	91
	48
	139
	1 619

	2019.
	1 002
	570
	1 572
	109
	62
	171
	1 743

	2020.
	955
	567
	1 522
	105
	67
	172
	1 694

	2021.
	952
	532
	1 484
	112
	56
	168
	1 652

	2022.
	944
	528
	1 472
	108
	56
	164
	1 636

	2023.
	962
	483
	1 445
	102
	56
	158
	1 603

	2024.
	929
	540
	1 469
	114
	78
	192
	1 661

	2025.
	919
	564
	1 483
	109
	81
	190
	1 673

	2026.
	932
	574
	1 506
	107
	74
	181
	1 687



Salīdzinot valsts budžeta mērķdotācijas apmēru ar kopējo māksliniecisko kolektīvu vadītāju atlīdzību pārskata periodā, iespējams noteikt valsts un pašvaldību finansējuma attiecību, kā arī novērtēt pašvaldību ieguldījumu māksliniecisko kolektīvu vadītāju darba samaksas nodrošināšanā.
Veiktā datu analīze ļauj secināt, ka pašvaldību finansējums daudzos gadījumos būtiski pārsniedz valsts budžeta mērķdotācijas apmēru. Valsts budžeta mērķdotācija par vienu G1 kolektīvu vidēji ir 114 euro mēnesī, bet par G2 kolektīvu vidēji ir 57 euro mēnesī (skat. 4. tabulu). Savukārt lielākā daļa pašvaldību maksā mākslinieciskā kolektīva vadītājam virs 200 euro mēnesī, augstākai atalgojuma robežai sasniedzot pat 800 euro par vienu māksliniecisko kolektīvu mēnesī. Šobrīd statistikas datos redzami tikai 20 koprepertuāra jeb G1 grupas (kori, tautas deju kolektīvi, pūtēju orķestri un kokļu mūzikas ansambļi) māksliniecisko kolektīvu vadītāji, kuru atalgojums ir mazāks nekā 200 euro.

4. tabula “Aprēķins māksliniecisko kolektīvu vadītāju darba samaksas un valsts sociālās apdrošināšanas obligātajām iemaksām 2026. gadā”

	Grupa
	Bāzes summa, euro
	Darba devēja VSAOI, euro
	Mēnesī pirms nodokļu ieturēšanas, euro
	Darba ņēmēja VSAOI, euro
	IIN, euro
	Pēc nodokļu nomaksas mēnesī, euro

	G1
	1 692
	322,96
	114,09
	11,98
	26,04
	76,07

	G2
	846
	161,48
	57,04
	5,99
	13,02
	38,03



Vidēji 2026. gadā pašvaldību G1 kolektīva vadītāja atalgojums ir 360 euro, kopā ar valsts budžeta mērķdotāciju atalgojums ir 474 euro mēnesī (360 + 114 = 474 euro).Vismaz 30 kolektīvu vadītājiem ir 4 un vairāk kolektīvi, tātad vidēji viena kolektīva vadīšanai nepieciešamas 0,25 slodzes. Ņemot vērā statistiski vidējo slodzi, mākslinieciskā kolektīva mēnešalga par pilnu slodzi (40 stundām nedēļām) ir vidēji 1 896 euro (474 euro X 0,25 = 1896 euro). 
Finansējuma attiecība starp pašvaldību un valsts budžeta mērķdotācijas ieguldījumu māksliniecisko kolektīvu vadītāju atalgojuma nodrošināšanā pašvaldībās šobrīd atšķiras divas reizes – pašvaldības maksātā algas daļa veido 40 % līdz 85 % no kopējā atalgojuma. Vismaz 780 no 955 pašvaldības G1 mākslinieciskajiem kolektīviem maksātā algas daļa pārsniedz valsts budžeta mērķdotācijas summu, jeb pašvaldības maksātā algas daļa pārsniedz 50 % no kopējā atalgojuma (Latvijas Nacionālajā kultūras centrā nav iesniegti dati par visiem mākslinieciskajiem kolektīviem, un profesionālās ievirzes izglītības iestāžu pedagogiem mākslinieciskā kolektīva vadītāja atalgojums netiek izdalīts atsevišķi). 
Jāsecina, ka valsts budžeta mērķdotācija kopš 2024. gada ir palielinājusies (skatīt. 1. tabulu), bet joprojām tā ir mazāka nekā pašvaldību maksātais atalgojums. Valsts budžeta mērķdotācija 2026. gadā vienam G1 mākslinieciskā kolektīva vadītājam ir 1 692 euro gadā (iekļautas VSAOI) un 846 euro gadā (iekļautas VSAOI) G2 mākslinieciskā kolektīva vadītājam. Jau iepriekšējā Valdības rīcības plāna Deklarācijas par Evikas Siliņas vadītā Ministru kabineta iecerēto darbību īstenošanai (apstiprināts ar Ministru kabineta 2024. gada 20. janvāra rīkojumu Nr. 55) 9.1. punktā bija iekļauts šāds pasākums: “Nodrošināts kultūras nozarē strādājošajiem konkurētspējīgs atalgojums un ienākumi. Konkrēts finansējuma apjoms pasākuma īstenošanai tiks noteikts ikgadējā valsts budžeta veidošanas procesā.”, savukārt 3. darbības rezultāts paredz, ka: “Noteikta līdzvērtīga valsts finansējuma daļa (mērķdotācija) māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, stiprinot Dziesmu un deju svētku tradīcijas ilgtspēju un tās saglabāšanā iesaistīto speciālistu un pēctecību.” Savukārt Valdības rīcības plāna Deklarācijas par Andra Kulberga vadītā Ministru kabineta iecerēto darbību īstenošanai (apstiprināts ar Ministru kabineta 2026. gada 27. jūlija rīkojumu Nr. 449) (turpmāk  – Valdības rīcības plāns) 52. punktā ir iekļauts šāds uzdevums: “Stiprināsim latvisku kultūrvidi un nacionālo identitāti, nodrošinot valsts un pašvaldību kultūras iestāžu tīkla noturību un sniedzot mērķtiecīgu atbalstu Dziesmu un deju svētku tradīcijas nepārtrauktībai un attīstībai. Nodrošināsim kultūrvides un vēsturiskā mantojuma saglabāšanu kā pamatu nacionālās drošības un sabiedrības saliedētības stiprināšanai” un darbības rezultāts: “Pieņemti grozījumi normatīvajos aktos un izveidots vienots Dziesmu svētku birojs, Dziesmu un deju svētku tradīcijas saglabāšanas un attīstības 2026.–2027. gadam plāns un risināti māksliniecisko vadītāju atlīdzības jautājumi, nodrošinot dziesmusvētku tradīcijas nepārtrauktību”. Tas norāda uz šī uzsāktā procesa turpināšanu.
Līdz ar to pakāpeniski būtu jāpalielina valsts budžeta mērķdotācija, lai tā sasniegtu līdzvērtīgu valsts un pašvaldību finansējuma modeli, paredzot ilgtermiņā sasniegt 50 % valsts un 50 % pašvaldību finansējumu māksliniecisko kolektīvu vadītāju darba samaksas nodrošināšanā. 
Informatīvajā ziņojumā skaidrots, ka viena mākslinieciskā kolektīva vadīšanai vidēji ir nepieciešama 0,25 slodze, vēlamā mēnešalga – 1 600 euro (par pilnu slodzi), bet par 0,25 slodzi mēneša atalgojums ir 400 euro. Plānojot, ka valsts un pašvaldība līdzvērtīgi veido mākslinieciskā kolektīva vadītāju atalgojumu, tad 50 % jeb 200 euro veidotu valsts budžeta mērķdotācija, savukārt pašvaldības finansējums būtu vēl 50 % jeb 200 euro. Lai pašvaldības nodrošinātu nepieciešamo finansējumu līdz 2033. gadam, tad vidēji vienam mākslinieciskā kolektīva vadītājam mēnesī būtu nepieciešami 56,55 euro, bet gadā 678,60 euro (skat. 5. tabulu).

5. tabula “Vidējais nepieciešamais papildu finansējums pašvaldībām, lai nodrošinātu 200 euro atalgojumu” [footnoteRef:3] [3:  Aprēķins veikts, pamatojoties uz 42 pašvaldību 2026. gada pirmajā ceturksnī sniegto informāciju par vidējo atalgojumu par viena mākslinieciskā kolektīva vadīšanu] 


	Pašvaldība
	Kolektīvu skaits
	Vidējā alga pirms nodokļiem
	Plānotais 200 euro
	Trūkst līdz 200 euro
	Ietekme uz pašvaldību budžetu gadā

	Balvu novads
	51
	192,08
	200
	-7,92
	-4847,04

	Krāslavas novads
	27
	197,81
	200
	-2,19
	-709,56

	Preiļu novads
	26
	173,77
	200
	-26,23
	-8 183,76

	Valkas novads
	14
	185,15
	200
	-14,85
	-2 494,8

	Ventspils novads
	14
	194,64
	200
	-5,36
	-900,48

	
	Kopā
	-17 135,64



Izņēmums ir profesionālās ievirzes izglītības iestāžu kolektīvās muzicēšanas mākslinieciskie kolektīvi – koklētāju ansambļi un pūtēju orķestri. Papildu izglītības programmas īstenošanai mākslinieciskā kolektīva vadītājs saņem valsts budžeta mērķdotāciju. Pašvaldība neko papildu nemaksā mākslinieciskā kolektīva – koklētāju ansambļa vai pūtēju orķestra vadītājam, līdz ar to šajā gadījumā nedarbojas princips – “valsts kompensē vismaz 50% no pašvaldības izdevumiem vadītāja atalgojuma nodrošināšanai”.

3. Pašvaldību priekšlikumi 

Pārrunās ar 41 pašvaldību tika ierosināts, ka, lai veidotos vienlīdzīga un godīga attieksme māksliniecisko kolektīvu vadītāju darba samaksā, Latvijas Nacionālajam kultūras centram, piešķirot valsts budžeta mērķdotāciju, ir jāveic šādas darbības:
1) jānosaka vienotas mēnešalgas prasības visiem māksliniecisko kolektīvu vadītājiem. Priekšlikums – Dziesmu un deju svētku mākslinieciskajiem kolektīviem mēnešalgu noteikt tuvu 8. mēnešalgas grupas viduspunktam – (viduspunkts 1 509 euro mēnesī 2026. gadā, bet 1 625 euro 2028. gadā[footnoteRef:4]). Nosakot atbilstīgu mēnešalgas grupu, pašvaldībās nebūtu mākslīgi jāpalielina apmaksājamo stundu skaits un mākslīgi jāpalielina slodze; [4:  Prognozētā mēnešalgu skala turpmākajiem gadiem, skat.: https://www.mk.gov.lv/lv/media/17061/download?attachment ] 

2) jāizstrādā vadlīnijas slodzes apjoma noteikšanai pašvaldībās, nosakot, kādi citi pienākumi un kādā apjomā būtu apmaksājami (apmaksātās stundas koncertiem, skatēm, administratīvajam darbam);
3) valsts maksā valsts budžeta mērķdotāciju un kompensē pašvaldībām izdevumus mākslinieciskajiem kolektīviem 200 euro apmērā katram kolektīvam. Tas atbilstu 50 % no atalgojuma par valstī statistiski vidējo slodzi (vidēji G1 kolektīviem ir 0,25 slodze) ar 8. mēnešalgas grupas mēnešalgu 1 600 euro (1 600 euro mēnešalga x 0,25 slodze = 400 euro mēnesī; 50 % no 400 euro = 200 euro mēnesī). Valsts budžeta mērķdotāciju neizmaksātu papildus mākslinieciskā kolektīva vadītāja esošai algai, šī valsts budžeta mērķdotācija kompensētu daļu no pašvaldības maksātā atalgojuma mākslinieciskā kolektīva vadītājam;
4) saglabājot līdzšinējo pieeju, G2 kolektīviem (folkloras kopas, etnogrāfiskie ansambļi, tautas mūzikas grupas, tautas lietišķās mākslas studijas, amatierteātri un vokālie ansambļi) valsts kompensē pašvaldībām izdevumus 100 euro apmērā katram mākslinieciskajam kolektīvam. Tomēr ilgtermiņā tas būtu nevienlīdzīgi attiecībā uz tiem māksliniecisko kolektīvu vadītājiem, kas ir Dziesmu un deju svētku procesa nodrošinātāji;
5) sadarbībā ar Valsts kanceleju precizēt Ministru kabineta 2022. gada 26. aprīļa noteikumos Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” noteikto amatu katalogu atbilstoši reālajām vajadzībām (iekļaujot iztrūkstošos amatus), jo amatu katalogā 40. saimē nav minētas vairākas profesijas, tādas kā – koncertmeistars, kormeistars, repetitors, orķestra speciālists, amata meistars lietišķajā mākslā, kas ir bieži sastopami algoti speciālisti daudzos mākslinieciskajos kolektīvos, kuru pakalpojumus izmanto daudzi pašvaldību kolektīvi. Amatu katalogā ir arī tehniskas nepilnības, proti, 8. mēnešalgu grupai (galvenais diriģents, mākslinieciskais vadītājs) amatu kataloga 103.5. apakšpunktā noteikts, ka: “tā veic III līmenim noteiktos pienākumus, kā arī kādu no šādiem pienākumiem [..]”. Šajā aprakstā ir tehniska kļūda, jo māksliniecisko kolektīvu vadītāji neveic III līmeņa pienākumus, bet gan II līmeņa pienākumus, kā arī kādus no amatu katalogā minētajiem pienākumiem. III līmeņa pienākumi attiecas uz, piemēram, izstāžu iekārtotājiem, galvenajiem māksliniekiem, režisoriem, kuru pienākumi saskaņā ar amata kataloga 103.4.1. apakšpunktu ir izstrādāt un veidot kopējo māksliniecisko tēlu un dizainu, nodrošināt tā tehnisko risinājumu, saskaņā ar 103.4.2. apakšpunktu izstrādāt ekspozīciju, izstāžu, telpu vai tīmekļvietņu māksliniecisko un tehnisko koncepciju, un saskaņā ar 103.4.3. apakšpunktu pārraudzīt noformējumu, regulāri veidot un ieviest jaunus risinājumus;
6) jānostiprina prioritāte Dziesmu un deju svētku kustības māksliniecisko kolektīvu atalgojumam, proti – 8. mēnešalgu grupu jāpiešķir visiem Dziesmu un deju svētku mākslinieciskajiem kolektīviem, savukārt 7. mēnešalgu grupu – pārējo kolektīvu vadītājiem. Šobrīd Dziesmu un deju svētku mākslinieciskā kolektīva vadītājam atalgojumu var noteikt gan 6. mēnešalgu grupa, gan 8. mēnešalgu grupa, kā rezultātā veidojas mēnešalgas “šķēres” 334 euro apmērā (skat. 6. tabulu), kas ir nepamatota summa:




6. tabula “Provizoriskā bāzes alga un mēnešalgu skala 2026. gadam”

	Mēnešalgu grupa
	Mēnešalgu skalas viduspunkts (euro)

	6. mēnešalgas grupa 
	1175

	8. mēnešalgas grupa 
	1509

	Mēnešalgas “šķēres” Dziesmu un deju svētku kolektīvu vadītājiem
	+334



7) jārada iespēja māksliniecisko kolektīvu vadītājiem veikt darba pienākumus, strādājot 1,5 slodzes jeb 60 stundas nedēļā, veicot attiecīgus grozījumus Darba likumā. Turklāt mākslinieciskā kolektīva vadīšana daudziem darbiniekiem sniedz darba vides maiņu, tas nav 60 stundu darbs vienā profesijā, piemēram, skolotājs, pasniedzējs, frizieris, medicīnas darbinieks veic savus pienākumus vienā darba vietā, bet pēc tam dodas vadīt māksliniecisko kolektīvu. Jāņem vērā, ka darbinieks labprātīgi uzņemas papildu darbu vadīt divus, trīs vai pat piecus līdz sešus mākslinieciskos kolektīvus, izvērtējot savas iespējas uzņemties šo papildu slodzi un apvienot to ar pamatdarbu;
8) vienkāršot kontroles un atskaišu sistēmas, kā arī atgriezties pie valsts budžeta mērķdotācijas maksājuma avansā. Jāņem vērā, ka valstī vairākas institūcijas ir pārgājušas uz Valsts kases vienoto pakalpojumu centru, līdz ar to ir likvidētas grāmatvežu vai citu atbildīgo valsts budžeta mērķdotācijas atskaišu iesniedzēju amata vietas;
9) pašvaldībās ar nepilnīgu transporta nodrošinājumu vai ar lielu attālumu starp kultūras centriem (mēģinājumu vietām) māksliniecisko kolektīvu vadītājiem būtu jāparedz transporta izdevumu kompensācija. Mākslinieciskā kolektīva vadītājam katrā kultūras centrā parasti ir nepilnas slodzes darbs, tādējādi transporta izdevumi veido zināmu procentuālo daļu no vadītāja mēneša atalgojuma. 

Kā norādīts informatīvajā ziņojumā, šobrīd valsts budžeta finansējumu dala ar māksliniecisko kolektīvu skaitu un iegūst katram kolektīvam izmaksājamo valsts budžeta mērķdotācijas summu. Tādējādi, mainoties māksliniecisko kolektīvu skaitam, valsts budžeta mērķdotācija par vienu kolektīvu var gan palielināties, gan samazināties. Ja valsts budžeta mērķdotācija ir  kā papildus piemaksa pie pašvaldības noteiktā atalgojuma, tad mākslinieciskā kolektīva vadītāja kopējais atalgojums svārstās no viņa darba neatkarīgu iemeslu dēļ - kopējo atalgojumu ietekmē kolektīvu skaits valstī attiecīgajā gadā, kas saņem valsts budžeta mērķdotāciju. Piemēram, ja valsts budžeta mērķdotācijas saņēmēju skaits ir lielāks (izveidojušies jauni mākslinieciskie kolektīvi), tad valsts budžeta mērķdotācijas summa uz vienu māksliniecisko kolektīvu samazinās un papildus saņemtā summa tajā gadā ir mazāka. Ja valsts budžeta mērķdotācija ir kompensācija pašvaldībai par izmaksāto atalgojumu, tad svārstās tikai pašvaldības ieņēmumi, bet mākslinieciskā kolektīva vadītāja atalgojums paliek stabils – tāds, kādu to noteikusi pašvaldība, piemērojot attiecīgajai mēnešalgas grupai atbilstošo mēnešalgas intervālu saskaņā ar Ministru kabineta 2022. gada 26. aprīļa noteikumos Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” noteikto tiesisko regulējumu.

4. Piedāvājums esošās sistēmas pilnveidei un pakāpeniskam valsts budžeta mērķdotācijas finansējuma palielinājumam

Ņemot vērā iepriekš analizētos pašvaldību datus par māksliniecisko kolektīvu vadītāju darba samaksu, pašvaldību priekšlikumus māksliniecisko kolektīvu vadītāju atalgojuma sistēmas uzlabošanai un birokrātiskā sloga mazināšanai, lai nodrošinātu vienlīdzīga atalgojuma nodrošināšanai māksliniecisko kolektīvu vadītājiem būtu veicamas šādas darbības esošās sistēmas pilnveidei un pakāpeniskam valsts budžeta mērķdotācijas finansējuma palielinājumam:
1) nepieciešams aktualizēt Ministru kabineta 2022. gada 26. aprīļa noteikumos Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” noteikto amatu kataloga 40. saimi;
2) noteikt vēlamo mēnešalgu valsts mērķdotācijas aprēķiniem mākslinieciskā kolektīva vadītājam tuvu 8. mēnešalgu grupas viduspunktam 1 600 euro;
3) noteikt, ka valsts budžeta mērķdotācija ir kā kompensācija pašvaldībai par māksliniecisko kolektīvu atalgojuma nodrošināšanu. Valsts dotē aptuveni 50 % no mērķa algas – 200 euro (+ 47,18 VSAOI, kopā 247,18 euro) mēnesī, bet gadā – 2 966,16 euro gadā. Šādam priekšlikumam ir finansiālā ietekme, kas norādīts tālāk informatīvajā ziņojumā;
4) maksāt vienādu valsts budžeta mērķdotāciju G1 un G2 grupu mākslinieciskajiem kolektīviem, sākot ar 2029. gadu;
5) rast iespēju transporta pakalpojumu izdevumu segšanai no valsts un pašvaldību budžeta;
6) mazināt administratīvo slogu māksliniecisko kolektīvu dibinātājiem, samazināt valsts budžeta mērķdotācijas pieprasījumu līdz divām reizēm gadā;
7) Latvijas Nacionālajam kultūras centram izmaksāt valsts budžeta mērķdotāciju divas reizes gadā avansa maksājumā (līdz 15. janvārim  un līdz 15. jūlijam).



5. Nepieciešamais valsts budžeta finansējums, lai īstenotu māksliniecisko kolektīvu vadītāju atalgojuma reformas nākamo soli

Lai īstenotu māksliniecisko kolektīvu vadītāju atalgojuma reformas nākamo soli, un izveidotu līdzvērtīgu valsts un pašvaldību finansējuma modeli, paredzot ilgtermiņā sasniegt 50 % valsts un 50 % pašvaldību finansējumu māksliniecisko kolektīvu vadītāju darba samaksas nodrošināšanā, būtu nepieciešams papildu finansējums gan valsts budžetā, gan atsevišķu pašvaldību budžetā.
Kā norādīts informatīvajā ziņojumā, tad valsts maksā valsts budžeta mērķdotāciju un kompensē pašvaldībām izdevumus mākslinieciskajiem kolektīviem 200 euro apmērā katram kolektīvam. Tas atbilstu 50 % no atalgojuma par valstī statistiski vidējo slodzi (vidēji G1 kolektīviem ir 0,25 slodze) ar 8. mēnešalgas grupas mēnešalgu 1 600 euro (1 600 euro mēnešalga x 0,25 slodze = 400 euro mēnesī; 50 % no 400 euro = 200 euro mēnesī).
Nosakot fiksētu valsts budžeta mērķdotāciju 200 euro mēnesī G1 kolektīviem jeb 3 000 euro gadā, iekļaujot VSAOI nodokli (attiecīgi G2 kolektīviem uz pusi mazāk), Kultūras ministrijas valsts budžetā būtu nepieciešami 5,3 miljoni euro:

7. tabula “Prognozētais valsts budžeta finansējums, ja tiek dalīta valsts budžeta mērķdotācija G1 un G2 grupām”

	Prognozētais māksliniecisko kolektīvu skaits
(pašvaldību un citu dibinātāju)
	euro

	G1 kolektīvu skaits līdz 1 700
	5,1 milj.

	G2 kolektīvu skaits līdz 200
	0,3 milj.

	Kopā:
	5,4 milj.



Savukārt, maksājot visiem mākslinieciskajiem kolektīviem (G1 un G2) vienādu mērķdotācijas summu – 200 euro mēnesī, nepieciešamais valsts budžets būtu 5,7 milj. euro:

8. tabula “Prognozētais valsts budžeta finansējums, ja G1 un G2 grupai maksā vienādu mērķdotācijas summu”

	Prognozētais māksliniecisko kolektīvu skaits
(pašvaldību un citu dibinātāju)
	euro

	G1 kolektīvu skaits līdz1 700 
	5,1 milj.

	G2 kolektīvu skaits līdz 200 
	0,6 milj.

	Kopā: 
	5,7 milj.



Ierosinājums, ņemot vērā, ka 2026. gadā piešķirtās valsts mērķdotācijas apjoms ir 2,3 milj. euro, turpmāk ik gadu pakāpeniski paaugstināt valsts budžeta mērķdotāciju (skat. 9. tabulu), paredzot pieaugumu par 15 % gadā, lai sešos gados valsts budžeta mērķdotācija pašvaldībām sasniegtu 5,4 miljonus euro gadījumā, ja G1 un G2 kolektīvu vadītājiem ir atšķirīga atlīdzība. Savukārt, ja no 2029. gada visiem māksliniecisko kolektīvu vadītājiem maksā 200 euro valsts budžeta mērķdotāciju, bet pieaugumu veido pakāpeniski katru gadu, sākot no 2029. gada, valsts budžeta mērķdotācijas pieaugums būtu 5,7 % gadā.
Savukārt, ja no 2029. gada visiem māksliniecisko kolektīvu vadītājiem maksātu vienādu valsts budžeta mērķdotāciju – 200 euro, tas prasītu papildus 0,2 – 0,3 milj. euro gadā.
9. tabula “Valsts budžeta finansiālā ietekme”

	Gads
	Bāzes finansējums, milj. euro
	Esošās mērķdotācijas palielinājums G1 un G2 kolektīviem (+15% gadā) (pret iepriekšējo gadu), milj. euro
	Mērķdotācijas izlīdzināšana starp visiem svētku kolektīviem (pret iepriekšējo gadu), milj. euro
	Papildu nepieciešamais valsts budžeta finansējums (pret iepriekšējo gadu), milj. euro
	Mērķdotācijas finansējums kopā, milj. euro

	2026.
	2,3
	0
	0
	0
	2,3

	2027.
	2,3
	0,3
	0
	0,3
	2,6

	2028.
	2,3
	0,4
	0
	0,4
	3,0

	2029.
	2,3
	0,5
	0,2
	0,7
	3,7

	2030.
	2,3
	0,5
	0
	0,5
	4,2

	2031.
	2,3
	0,6
	0,1
	0,7
	4,9

	2032.
	2,3
	0,7
	0
	0,7
	5,6

	2033.
	2,3
	0,1
	0
	0,1
	5,7



Tādejādi no 2033. gada valsts budžeta mērķdotācija visiem māksliniecisko kolektīvu vadītājiem būtu 200 euro, kas veidotu 50 % valsts daļu no 400 euro (mākslinieciskā kolektīva vadītāja  mēneša atalgojums par vienu kolektīvu). 
Līdzīgs princips būtu jāparedz arī tām pašvaldībām, kuras šobrīd maksā mazāku atalgojumu nekā 200 euro mēnesī mākslinieciskā kolektīva vadītājam. Ja pieņemam, ka pašvaldības arī tuvojas mērķim lineāri un šīm piecām pašvaldībām jāsasniedz 200 euro līdz 2033. gadam, tad 17 135,64 euro var sadalīt septiņos gados (skat. 10. tabulu). Līdz ar to jau nākamajā plānošanas periodā varētu nodrošināt vienādu attieksmi pret Dziesmu un deju svētku mākslinieciskajiem kolektīviem un turpmāko piecu gadu laikā mazinātos atalgojuma atšķirības pašvaldībās un tiktu īstenota māksliniecisko kolektīvu vadītāju atalgojuma reforma.

10. tabula “Pašvaldību  budžeta finansiālā ietekme”

	Pašvaldība
	Ietekme uz pašvaldību budžetu gadā
	Ietekme uz pašvaldību budžetu 2027. gadā
	Ietekme uz pašvaldību budžetu 2028. gadā
	Ietekme uz pašvaldību budžetu 2029. gadā
	Ietekme uz pašvaldību budžetu 2030. gadā
	Ietekme uz pašvaldību budžetu 2031. gadā
	Ietekme uz pašvaldību budžetu 2032. gadā
	Ietekme uz pašvaldību budžetu 2033. gadā

	Balvu novads
	-4 847,04
	692,43
	1 384,86
	2 077,29
	2 769,72
	3 462,15
	4 154,58
	4 847,04

	Krāslavas novads
	-709,56
	101,37
	202,74
	304,11
	405,48
	506,85
	608,22
	709,56

	Preiļu novads
	-8 183,76
	1 169,11
	2 338,22
	3 507,33
	4 676,44
	5 845,55
	7 014,66
	8 183,76

	Valkas novads
	-2 494,80
	356,40
	712,80
	1 069,20
	1 425,60
	1 782
	2 138,40
	2 494,80

	Ventspils novads
	-900,48
	128,64
	257,28
	385,92
	514,56
	643,20
	771,84
	900,48

	
	-17 135,64
	2 447,95
	4 895,90
	7 343,85
	9 791,80
	12 239,75
	14 687,70
	17 135,64





6. Priekšlikumi turpmākajai rīcībai māksliniecisko kolektīvu vadītāju atalgojuma reformas īstenošanai

Lai nodrošinātu informatīvajā ziņojumā noteikto, nepieciešams:
1.  veikt MK noteikumos Nr. 649 un MK noteikumos Nr. 440 šādus grozījumus:
1.1. svītrot MK noteikumos Nr. 649 7. punktu un svītrot MK noteikumos Nr. 440 8. punktu par to, kā Latvijas Nacionālais kultūras centrs aprēķina līdzdalības intensitātes koeficientu un paredzēt, ka valsts budžeta mērķdotācijas apmēru nosaka, neizmantojot līdzdalības intensitātes koeficientu, tādējādi nodrošinot G1 un G2 grupām vienādu finansējumu sākot ar 2029. gadu;
1.2. precizēt MK noteikumos Nr. 649 8. punktu un precizēt MK noteikumos Nr. 440 11. punktu par to kā mākslinieciskā kolektīva dibinātājs divas reizes gadā Valsts kases e-pakalpojumu portālā aizpilda pārskatu “Valsts budžeta mērķdotācijas atskaite par māksliniecisko kolektīvu vadītāju darba samaksas un valsts sociālās apdrošināšanas obligātajām iemaksām izlietojumu” sākot ar 2027. gadu;
1.3. noteikt, ka valsts budžeta mērķdotācija ir kā kompensācija pašvaldībai par māksliniecisko kolektīvu atalgojuma nodrošināšanu sākot ar 2033. gadu;
1.4. precizēt MK noteikumus Nr. 649, nosakot, ka no 2033. gada viena mākslinieciskā kolektīva vadīšanai piemēro ne mazāk kā 0,25 slodzi, darba samaksu aprēķinot atbilstoši 8. mēnešalgu grupai noteiktajam mēnešalgas viduspunktam, un paredzot vienādu valsts budžeta mērķdotācijas un pašvaldības finansējuma proporciju – 50 % no aprēķinātās darba samaksas katras puses finansējumam;
2. aktualizēt Ministru kabineta 2022. gada 26. aprīļa noteikumos Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” noteikto amatu kataloga 40. saimi, 8. mēnešalgu grupas amata līmeņa aprakstā vārdus “veic III līmenim noteiktos pienākumus” aizstājot ar vārdiem “veic II līmenim noteiktos pienākumus”;
3. sākot ar 2027. gadu ik gadu palielināt valsts budžeta mērķdotācijas finansējumu par 15 %, lai 2033. gadā sasniegtu 50 % valsts budžeta un 50 % pašvaldību budžeta finansējumu;
4. informatīvā ziņojuma izpildi 2027. gadā un turpmākajos gados nodrošināt Kultūras ministrijas budžetā pieejamo resursu ietvaros, tajā skaitā atbilstoši turpmākajos gados gadskārtējā valsts budžeta un vidēja termiņa budžeta ietvara likumprojekta sagatavošanas un izskatīšanas procesā piešķirtajam finansējumam.


Kultūras ministrs 								N. Puntulis



























Pāvulēna 67228985
Sarmite.Pavulena@lnkc.gov.lv 
Pašvaldību slēgtie līgumi ar māksliniecisko kolektīvu vadītājiem

2024	
darba līgums 	uzņēmuma līgums	cits veids	41	17	8	2026	
darba līgums 	uzņēmuma līgums	cits veids	38	9	8	



Mēnešalgu grupas pašvaldībās

Pašvadlības	
6. MAG	7.MAG	8. MAG	CITS	23	4	11	7	


Vidējā darba alga māksliniecisko kolektīvu vadītājam

G1	100–200	201–300	301–400	401–500	501–600	601+	1	13	12	8	5	3	G2	100–200	201–300	301–400	401–500	501–600	601+	7	14	12	4	2	2	



